Are You Gonna Go My Way

Are You Gonna Go My Way (בעברית: האם את/ה מתכוונ/ת ללכת בדרכי) הוא שיר של הזמר האמריקאי לני קרביץ, שיצא לאור בפברואר 1993 כסינגל הראשון מתוך אלבומו "Are You Gonna Go My Way". השיר נכתב בידי לני קרביץ וקרייג רוס, ומספר אמנים ביצעו לשיר קאברים, ביניהם מטאליקה במחרוזת לMTV hits בטקס פרסי הווידאו קליפים של MTV לשנת 2003, טום ג'ונס ל Jerky Boys OST, רובי ויליאמס באלבום Reload של טום ג'ונס משנת 1999 ומל בי בקטע הסולו שלה בטור האיחוד של הספייס גירלז ב-2007. להקת ההארד רוק הסרבית קקטוס ג'ק (Cactus Jack) הקליטה גרסה משלה לאלבום הקאברים שלהם Discover ב-2002. גרסת רמיקס מנוגנת שימשה כשיר הנושא הפותח ב"Gran Turismo 3: A-Spec". אדם למברט ביצע קאבר לשיר בנובמבר 2012 בסווינג שלו בדרום אפריקה.

הופעות במצעדים
Are You Gonna Go My Way יצא לאור כסינגל לשדרים בלבד בארצות הברית ולכן לא היה ראוי להיכנס למצעד הבילבורד הוט 100, אך בכל זאת הגיע למקום הראשון במצעד המיינסטרים רוק, ולמקום השני במצעד הAlternative Airplay. השיר אף הגיע לטופ 5 בבריטניה, כשבשיא הגיע למקום הרביעי. השיר עדיין השיר הכי מוצלח של לני קרביץ באוסטרליה, שם הגיע למקום הראשון במצעדים ושהה שם במשך שישה שבועות עד אפריל ומאי 1993.
"Are You Gonna Go My Way" הוא השיר היחיד בברזיל שהגיע למעמד של יהלום, עם יותר מ-500,000 הורדות.

קליטה ביקורתית
מבקר הAllMusic סטיבן תומאס ארלוויין תיאר את השיר כ"שאגני". מבקר מהמגזין בילבורד שזה השיר "הכי קשה והכי מהיר" של קרביץ עד היום. העורך לארי פליק תיאר את השיר כרצועה "מלאת תשוקה" ש"עטופה בסוג של רטרו, ריפי גיטרה בסגנון של ג'ימי הנדריקס שמתכנתי אלבומי רוק משתוללים עבורם".
הוא הוסיף "מקצבי בוגי שנותנים לך קרס שאי אפשר לעמוד בפניו מספקים תמריץ רדיו נוסף." טוני האריס מהעיתון The Corsair כינה את השיר "סינגל להיט זרוק". דייוויד בראון מהאנטרטיינמנט ויקלי הרגיש שזה "נפתח בפיצוץ של גיטרה חשמלית מחליפה פאזה שאפשר היה להרים ישירות מאלבום ישן של ג'ימי הנדריקס או האחים איסליי. והמילים של קרביץ מעולות." דייב שולין מהGavin Report הכריז על זה כ"רוק של שנות ה-90", והוסיף כי "זה לא נהיה הרבה יותר טוב מזה." אדם סוויטינג מהגרדיאן העיר כי קרביץ "מנענע את השיר ברצועת ריף מרגשת". בפרשנות השבועית שלו למצעד הבריטי, כתב ג'יימס מאסטרטון "קרביץ חוזר לקריירה שלו בסגנון מלא של ג'ימי הנדריקס ובמשיכת עט התואמת את הפיק של להיטו הגדול ביותר "It Ain't Over 'til It's Over". במגזין הפאן-אירופאי מוזיקה & מדיה העירו "אזהרה מיוחדת לפני שאתה מהדק את האוזניות שלך. קרביץ מפוצץ אותך עם הסינגל הרוקנרול הקשה ביותר שלו עד כה. כאב אוזניים מהנה."
ג'ון קילגו מהThe Network Forty כתב "צלילים ערבים של הנדריקס-מרופטים בצורה נחמדה-מונעים בידי גיטרה עם קצב פריך שמבליט את שחרור הרוק הפאנקי הזה." ריק דה יאמפרט מהעיתון The News Journal ראה בשיר כ"הנדריקס לוהט". ריק מארין מהניו יורק טיימס תיאר את הקליפ כ"הופעה מטורפת אורגיאסטית המוציאה (אם לא מגלמת מחדש) את רוחו של ג'ימי הנדריקס, עם גיטרה משמרת פאזה ומילים מטושטשות בצורה סקסית." מבקר מהReading Post הכריז על השיר כ"תערובת של תופים רועשים וגיטרות, שנבנה סביב ריף תת-הנדריקסיאני מושחז" והוסיף כי השיר "קשוח וחוזר על עצמו" כדי להגיע לטופ 20 בהצלחה כפי שהיה עם השיר "It Ain't Over 'til It's Over". ג'יימי פרמנטר מהמגזין המקוון "Renowned for Sound" כינה אותו כ"בולט" מהאלבום, והחמיא לו על היותו המנון של תחילת שנות ה-90, "יצירת מופת רוקיסטית בקצב מהיר מתגלגל שמראה את העין של לני למנגינה מובילה ומאסטרית במצעד ריף קליט." ליסה דניאלס ממגזין המוזיקה Smash Hits תיארה את השיר כ"לוהט".

הקליפ
קליפ צולם לליווי השיר, בבימויו של הקולנוען האמריקאי מארק רומאנק. הוא כלל את קרביץ ולהקתו שמנגנים בזירה עגולה גדולה, עם שלוש מרפסות שכבתיות נסוגות מהמרכז, מלאות באנשים רוקדים. מעל הלהקה והרקדנים, מעצב התאורה הבמאי מייקל קילינג יצר נברשת של 983 צינורות ליבון גליליים בקוטר 23 ס"מ (שנועדו במקור לשימוש באקווריום) שניתן להאיר ולעמעם כדי ליצור דפוסי אור. המתופפת סינדי בלקמן מופיעה בקליפ למרות שהיא לא הופיעה בהקלטת האולפן שמתנגנת ברצועת האודיו של הסרטון.

פרסים
ההצלחה של השיר ושל הקליפ הובילה את קרביץ להיות מועמד ולזכות במספר פרסים:
פרס הגראמי על ביצועי הסולו רוק הטובים ביותר: מועמדות
פרס הגראמי על שיר הרוק הטוב ביותר: מועמדות
פרס הMTV Video Music עבור הבימוי האמנותי הטוב ביותר: מועמדות
פרס הMTV Video Music לאומן הרוק הטוב ביותר (זכר): זכייה

מיקומי שיא

נתוני מכירות

קישורים חיצוניים

הערות שוליים 

שירי 1993
סינגלים מ-1993
שירי רובי ויליאמס
שירי טום ג'ונס
שירים באנגלית
שירים שנכתבו על ידי לני קרביץ
שירים שהופקו על ידי לני קרביץ
וידאו קליפים שבוימו על ידי מארק רומנק
שירי מחאה
סינגלים שהגיעו למקום הראשון במצעד הסינגלים האוסטרלי
סינגלים בהוצאת וירג'ין רקורדס